สิงคโปร์ยอมให้เปิดคาสิโนในประเทศ
สิงคโปร์ออกใบอนุญาตเปิดกิจการคาสิโนถูกกฏหมายแห่งแรกของประเทศแล้ว หลังห้ามเล่นการพนันใน ปท.นาน 40 ปี
6 ก.พ. 2553

สิงคโปร์ออกใบอนุญาตเปิดกิจการคาสิโนถูกกฏหมายแห่งแรกของประเทศแล้ว หลังห้ามเล่นการพนันใน ปท.นาน 40 ปี
สิงคโปร์ออกใบอนุญาตประกอบการณ์ให้สถานคาสิโนถูกกฏหมายแห่งแรกของประเทศแล้ววันนี้ ซึ่งนับเป็นการยุติลงของการห้ามเล่นการพนันในประเทศที่ดำเนินมานาน 40 ปี โดยสำนักงานควบคุมคาสิโน เปิดเผยในแถลงการณ์สั้นๆผ่านทางเว็บไซต์ของหน่วยงานว่า ได้ออกใบอนุญาตเปิดบริการการเล่นการพนันให้กับ รีสอร์ตเวิร์ล เซ็นโตซ่าแล้ว        คาสิโนรีสอร์ต ที่เกาะเซนโตซ่า เป็นคาสิโนมูลค่าหลายพันล้านดอลลาร์ 1 ใน 2 แห่ง ที่สร้างขึ้นมาเพื่อหวังดูดเงินจากนักพนันกระเป๋าหนักชาวเอเชีย เพื่อใช้ในการกระตุ้นเศรษฐกิจของประเทศ          รีสอร์ตเวิร์ล เซนโตซ่า มีพื้นที่ 49 เฮคเตอร์ ใช้เงินลงทุน 4,400 ล้านดอลลาร์ โดยผู้เข้ามาพัฒนาก็คือ เกนติ้งกรุ๊ป ของมาเลเซีย นอกจากสถานคาสิโนแล้วที่นี่ยังมีสวนสนุกของ ยูนิเวอร์แซล สตูดิโอ แห่งแรกในเอเชียตะวันออกเฉียงใต้ด้วย          สำหรับ มารีน่า เบย์ แซนด์ สถานคาสิโนแห่งที่ 2 ซึ่งเป็นอาคาร 3 หลัง ขนาดสูงหลังละ 55 ชั้น ในใจกลางย่านธุรกิจการเงินของประเทศซึ่งมีแผนจะเปิดให้บริการกลางเดือนเมษายน ยังไม่ได้รับใบอนุญาต โครงการเหล่านี้เป็นเพียง 2 โครงการที่ทางการอนุญาตให้ดำเนินการจัดสร้างได้ นับตั้งแต่ปี 2548 เมื่อทางการยกเลิกกฏหมายห้ามเรื่องการพนันที่ออกมาตั้งแต่ปี 2508